ddrg/super_eurlex huggingface dataset:
Official Journal L 041 , 18/02/1986 P. 0015 - 0015

Finnish special edition: Chapter 3 Volume 20 P. 0100

Swedish special edition: Chapter 3 Volume 20 P. 0100



NARIADENIE KOMISIE (EHS) č. 344/86 zo 17. februára 1986, ktorým sa menia a dopĺňajú nariadenia (EHS) č. 626/85 a (EHS) č. 2077/85 vzhľadom na záruky KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 516/77 zo 14. marca 1977 o spoločnej organizácii trhu s výrobkami vyrobenými z ovocia a zeleniny1, naposledy zmenené a doplnené nariadením (EHS) č. 3768/85 2, a najmä na jeho článok 4, odsek 8, so zreteľom na nariadenie Rady (EHS) č. 525/77 zo 14. marca 1977 o zavedení systému pomoci pri výrobe ananásových konzerv 3, naposledy zmenené a doplnené nariadením (EHS) č. 1699/85 4, najmä na jeho článok 8, keďže nariadenie Komisie (EHS) č. 2220/85 z 22. júla 1985, ktorým sa stanovujú spoločné podrobné pravidlá pre uplatňovanie systému záruk pre poľnohospodárske výrobky 5 stanovuje v hlave III akou formou sa záruky môžu poskytovať; keďže článok 19, odsek 1 tohto nariadenia stanovuje, kedy budú uvoľnené záruky poskytnuté v súvislosti so zálohami; keďže v dôsledku toho by sa mali zrušiť príslušné opatrenia nariadení Komisie (EHS) č. 626/85 z 12. marca 1985 o nákupe, predaji a skladovaní sušeného hrozna a fíg, ktoré skladovacie podniky nespracovali 6, a (EHS) č. 2077/85 z 25. júla, ktorým sa stanovujú podrobné predpisy pre uplatňovanie výrobnej pomoci pre ananásové konzervy7; keďže ustanovenia tohto nariadenia sú v súlade so stanoviskom Riadiaceho výboru pre výrobky vyrobené z ovocia a zeleniny, PRIJALA TOTO NARIADENIE: Článok 1 Druhý pododsek článku 21, odsek 1 nariadenia (EHS) č. 626/85 a článok 4, odsek 4 a článok 5, odsek 1 nariadenia (EHS) č. 2077/85 sa týmto zrušujú. Článok 2 Toto nariadenie nadobúda účinnosť 1. marca 1986. Článok 5, odsek 1 nariadenia (EHS) č. 2077/85 platí naďalej pre záruky poskytnuté pred nadobudnutím účinnosti tohto nariadenia. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 17. februára 1986 Za Komisiu Frans ANDRIESSEN podpredseda 1 Ú. v. ES L 73, 21.3.1977, s. 1. 2 Ú. v. ES L 362, 31.12.1985, s. 8. 3 Ú. v. ES L 73, 21.3.1977, s. 46. 4 Ú. v. ES L 163, 22.6.1985, s. 12. 5 Ú. v. ES L 205, 3.8.1985, s. 5. 6 Ú. v. ES L 72, 13.3.1985, s. 7. 7 Ú. v. ES L 196, 26.7.1985, s. 28.
Úradný vestník L 361 , 20/12/1986 S. 0018 - 0018

Fínske špeciálne vydanie: Kapitola 3 Zväzok 22 S. 0099

Švédske špeciálne vydanie: Kapitola 3 Zväzok 22 S. 0099



Nariadenie Komisie (EHS) č. 3886/96 z 19. decembra 1986, ktorým sa mení a dopĺňa nariadenie (EHS) č. 1119/79, ktorým sa stanovujú osobitné ustanovenia pre vykonávanie systému dovozných licencií pre osivá KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 2358/71 z 26. októbra 1971 o spoločnej organizácii trhu s osivom [1], naposledy zmenené a doplnené nariadením (EHS) č. 1355/86 [2], najmä na jeho článok 4 ods. 2, keďže článok 4 nariadenia (EHS) č. 2358/71 stanovuje, že pre určité produkty v sektore osív sa vyžadujú dovozné licencie; keďže nariadenie Komisie (EHS) č. 2811/86 [3] okrem iného mení a dopĺňa nariadenie Komisie (EHS) č. 1117/79, ktorým sa stanovujú produkty v sektore osív, na ktoré sa vzťahuje systém dovozných licencií [4], tak, aby sa systém dovozných licencií vzťahoval na hybridný cirok na siatie; keďže nariadenie Komisie (EHS) č. 1119/79 [5] by sa malo príslušne zmeniť a doplniť; keďže opatrenia stanovené v tomto nariadení sú v súlade so stanoviskom Riadiaceho výboru pre osivá, PRIJALA TOTO NARIADENIE: Článok 1 V článku 1 nariadenia (EHS) č. 1119/79 sa slová "pre hybridnú kukuricu na siatie" vypúšťajú. Článok 2 Toto nariadenie nadobúda účinnosť tretí deň odo dňa jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 19. decembra 1986 Za Komisiu Frans Andriessen podpredseda [1] Ú. v. ES L 246, 5.11.1971, s. 1. [2] Ú. v. ES L 118, 7.5.1986, s. 1. [3] Ú. v. ES L 260, 12.9.1986, s. 8. [4] Ú. v. ES L 139, 7.6.1979, s. 11. [5] Ú. v. ES L 139, 7.6.1979, s. 13. --------------------------------------------------
Official Journal L 267 , 19/09/1986 P. 0013 - 0013

Finnish special edition: Chapter 3 Volume 21 P. 0273

Swedish special edition: Chapter 3 Volume 21 P. 0273



NARIADENIE KOMISIE (EHS) č. 2889/86 z 18. septembra 1986, ktorým sa mení a dopĺňa nariadenie (EHS) č. 3143/85 o predaji intervenčného masla určeného pre priamu spotrebu v koncentrovanej podobe za znížené ceny KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 804/68 z 27. júna 1968 o spoločnej organizácii trhu s mliekom a mliečnymi výrobkami1, naposledy zmenené a doplnené nariadením (EHS) č. 1335/862, a najmä na jeho článok 6 (7), keďže nariadenie Komisie (EHS) č. 3143/853, naposledy zmenené a doplnené nariadením (EHS) č. 1741/864, ustanovilo systém predaja intervenčného masla na priamu spotrebu vo forme koncentrovaného masla za znížené ceny; keďže článok 4 (4) nariadenia (EHS) č. 3143/85 určil časové limity na spracovanie masla na koncentrované maslo a na jeho balenie; keďže nariadenie (EHS) č. 1325/865 zaviedlo výnimku z časovej lehoty pre zmluvy uzatvorené pred 1.májom 1986, pretože nepriaznivý vývoj pri predaji koncentrovaného masla znamenal, že prevádzkovatelia by nemohli splniť časovú lehotu bez toho, aby neboli vystavení značnému obchodnému riziku na základe ich záväzku podľa vnútroštátnych ustanovení, aby na obale uvádzali konečný dátum spotreby; keďže práve spustená reklamná kampaň na podporu použitia koncentrovaného masla nebude prinášať počas určitého obdobia výsledky; keďže časová lehota pre zmluvy uzatvorené pred 1. májom 1986 by sa preto mala rozšíriť tak, aby prevádzkovatelia mohli využiť túto kampaň; keďže opatrenia ustanovené v tomto nariadení sú v súlade so stanoviskom Riadiaceho výboru pre mlieko a mliečne výrobky, PRIJALA TOTO NARIADENIE: Článok 1 V druhom pododseku článku 4 (4) nariadenia (EHS) č. 3143/85 sa slová "1. september 1986" nahrádzajú slovami "1. november 1986". Článok 2 Toto nariadenie nadobúda účinnosť dňom jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 18. septembra 1986 Za Komisiu Frans ANDRIESSEN podpredseda 1 Ú. v. ES L 148, 28.6.1968, s. 13. 2 Ú. v. ES L 119, 8.5.1986, s. 19. 3 Ú. v. ES L 298, 12.11.1985, s. 9. 4 Ú. v. ES L 151, 5.6.1986, s. 20. 5 Ú. v. ES L 117, 6.5.1986, s. 14.
Úradný vestník L 331 , 25/11/1986 S. 0009 - 0009

Fínske špeciálne vydanie: Kapitola 3 Zväzok 22 S. 0063

Švédske špeciálne vydanie: Kapitola 3 Zväzok 22 S. 0063



Nariadenie Komisie (EHS) č. 3574/86 z 24. novembra 1986, ktorým sa mení a dopĺňa nariadenie (EHS) č. 2806/79 o výmene určitých informácií týkajúcich sa bravčového mäsa medzi členskými štátmi a Komisiou KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2759/75 z 29. októbra 1975 o spoločnej organizácii trhu s bravčovým mäsom [1], naposledy zmenené a doplnené nariadením (EHS) č. 1475/86 [2], najmä na jeho článok 22, keďže ceny jatočne opracovaných tiel ošípaných sú od 1. augusta 1986 v spoločenstve určované v súlade so stupnicou spoločenstva pre zatrieďovanie jatočne opracovaných tiel ošípaných podľa ustanovení nariadenia Rady (EHS) č. 3220/84 [3]; keďže však členské štáty môžu namiesto toho do 31. decembra 1988 pokračovať v uplatňovaní stupnice určenej nariadením Rady (EHS) č. 2760/75 [4]; keďže nariadenie Komisie (EHS) č. 2806/79 [5] ustanovuje výmenu určitých informácií medzi členskými štátmi a Komisiou týkajúcich sa cien v sektore bravčového mäsa; keďže vzhľadom na nariadenie Komisie (EHS) č. 2342/86 z 25. júla 1986 o štádiu marketingu, na ktoré sa vzťahuje priemerná cena jatočne opracovaných tiel ošípaných a ktoré ustanovuje prechodné pravidlá pre uplatňovanie nariadenia (EHS) č. 3220/84 [6], ktoré určuje základ pre určenie priemernej trhovej ceny pre jatočne opracované telá ošípaných; keďže opatrenia stanovené týmto nariadením sú v súlade s názorom Riadiaceho výboru pre bravčové mäso, PRIJALA TOTO NARIADENIE: Článok 1 Nariadenie (EHS) č. 2806/79 sa mení a dopĺňa takto: 1. Článok 1 ods. 1 písm. a) sa nahrádza takto: "a) cena sa určuje v súlade s nariadením Komisie (EHS) č. 2342/86 [1] Ú. v. ES L 203, 26.7.1986, s. 18." 2. Článok 2 sa nahrádza takto: "Článok 2 Členské štáty oznámia Komisii jeden krát do mesiaca za predchádzajúci mesiac: - priemer cien jatočne opracovaných tiel ošípaných pre obchodné stupne E až P podľa článku 3 ods. 2, ak sa uplatňuje nariadenie Rady (EHS) č. 3220/84 [1] Ú. v. ES L 301, 20.11.1984, s. 1., - priemer cien jatočne opracovaných tiel ošípaných pre obchodné stupne E až IV, ako je určené v prílohe I, ak sa uplatňuje nariadenie (EHS) č. 2760/75." Článok 2 Toto nariadenie nadobúda účinnosť dňom jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 24. novembra 1986 Za Komisiu Frans Andriessen podpredseda [1] Ú. v. ES L 282, 1.11.1975, s. 1. [2] Ú. v. ES L 133, 21.5.1986, s. 39. [3] Ú. v. ES L 301, 20.11.1984, s. 1. [4] Ú. v. ES L 282, 1.11.1975, s. 10. [5] Ú. v. ES L 319, 14.12.1979, s. 17. [6] Ú. v. ES L 203, 26.7.1986, s. 18. --------------------------------------------------
Úradný vestník L 065 , 07/03/1986 S. 0018 - 0018

Fínske špeciálne vydanie: Kapitola 3 Zväzok 20 S. 0151

Švédske špeciálne vydanie: Kapitola 3 Zväzok 20 S. 0151



Nariadenie Komisie (EHS) č. 715/86 zo 6. marca 1986, ktorým sa mení a dopĺňa nariadenie (EHS) č. 3143/85 o predaji intervenčného masla určeného pre priamu spotrebu v koncentrovanej podobe za znížené ceny KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 804/68 z 27. júna 1968 o spoločnej organizácii trhu s mliekom a mliečnymi výrobkami [1], naposledy zmenené a doplnené nariadením (EHS) č. 3768/85 [2], a najmä na jeho článok 6 (7), keďže nariadenie Komisie (EHS) č. 3143/85 [3], naposledy zmenené a doplnené nariadením (EHS) č. 000/86 [4], ustanovilo predaj intervenčného masla určeného na priamu spotrebu vo forme koncentrovaného masla za znížené ceny; keďže článok 2 (4) a článok 4 (4) nariadenia (EHS) č. 3143/85 určilo časové lehoty na vyskladnenie masla, na jeho spracovanie na koncentrované maslo a na balenie koncentrovaného masla; keďže skúsenosti ukázali, že prevádzkovatelia majú ťažkosti pri dodržiavaní týchto časových lehôt; keďže tieto by sa preto mali rozšíriť; keďže opatrenia ustanovené v tomto nariadení sú v súlade so stanoviskom Riadiaceho výboru pre mlieko a mliečne výrobky, PRIJALA TOTO NARIADENIE: Článok 1 Nariadenie (EHS) č. 3143/85 sa mení a dopĺňa takto: 1. V treťom pododseku článku 2 (4) sa údaj "12 dní" nahrádza údajom "15 dní". 2. V článku 4 (4) sa údaj "60 dní" nahrádza údajom "90 dní". Článok 2 Toto nariadenie nadobúda účinnosť dňom jeho uverejnenia v Úradnom vestníku Európskych spoločenstiev. Vzťahuje sa na zmluvy, ktoré sú už uzatvorené. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 6. marca 1986 Za Komisiu Frans Andriessen podpredseda [1] Ú. v. ES L 148, 28.6.1968, s. 13. [2] Ú. v. ES L 362, 31.12.1985, s. 8. [3] Ú. v. ES L 298, 12.11.1985, s. 9. [4] Ú. v. ES L 65, 7.3.1986, s. 00. --------------------------------------------------
Official Journal L 348 , 10/12/1986 P. 0032 - 0032

Finnish special edition: Chapter 3 Volume 22 P. 0094

Swedish special edition: Chapter 3 Volume 22 P. 0094



NARIADENIE KOMISIE (EHS) č. 3749/86 z 9. decembra 1986, ktorým sa určuje rozhodujúca skutočnosť pre výpočet odvodov a náhrad v sektore ryže KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 1676/85 z 11. júna 1985 o hodnote účtovnej jednotky a výmenných kurzov, ktoré sa majú uplatňovať na účely Spoločnej poľnohospodárskej politiky1, najmä na jeho článok 5 ods. 3, keďže v súlade s nariadením Komisie (EHS) č. 3294/862, výmenný kurz sa určuje s použitím menového koeficientu, ktorý sa vypočítava a uplatňuje podobne, ako sa vypočítavajú peňažné kompenzačné čiastky; keďže v súlade s článkom 4 nariadenia Komisie (EHS) č. 1676/85, ak sa mení poľnohospodársky výmenný kurz, zmena sa uplatňuje pri čiastkach, pri ktorých rozhodujúca skutočnosť nastala po nadobudnutí účinnosti zmeny; keďže v súlade s článkom 5 ods. 1 bod a) uvedeného nariadenia "rozhodujúca skutočnosť" znamená vzhľadom na čiastky uvalené alebo poskytnuté v obchode, ukončenie dovozných alebo vývozných formalít; keďže v dôsledku toho vopred stanovené čiastky odvodov a náhrad môžu byť rôzne v národnej mene; keďže z tohto dôvodu stanovovanie odvodov a náhrad vopred vytvára riziko pre operátorov; keďže v dôsledku toho by sa rozhodujúca skutočnosť mala definovať ako dátum prijatia žiadosti pre stanovenie odvodov alebo náhrad vopred na účely uplatnenia výmenného kurzu na výpočet daných čiastok v národnej mene; keďže opatrenia ustanovené v tomto nariadení sú v súlade so stanoviskom Riadiaceho výboru pre obilniny, PRIJALA TOTO NARIADENIE: Článok 1 Rozhodujúca skutočnosť pre prepočet odvodov a náhrad na národnú menu, ktoré sa majú uplatňovať v sektore ryže, má byť: - v prípade stanovenia daných čiastok vopred deň, kedy bola predložená žiadosť na ich stanovenie, - v prípade stanovovania čiastok vopred formou súťažného postupu posledný deň určený na predloženie súťažných ponúk. Článok 2 Toto nariadenie nadobúda účinnosť v deň uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 9. decembra 1986 Za Komisiu Frans ANDRIESSEN podpredseda 1 Ú. v. ES L 164, 24.6.1985, s. 1. 2 Ú. v. ES L 304, 30.10.1986, s. 25.
Official Journal L 326 , 21/11/1986 P. 0008 - 0008

Finnish special edition: Chapter 3 Volume 66 P. 0005

Swedish special edition: Chapter 3 Volume 66 P. 0005



NARIADENIE RADY (EHS) č. 3530/86 zo 17. novembra 1986, ktorým sa mení a dopĺňa nariadenie (EHS) č. 3220/84 určujúce stupnicu spoločenstva pre klasifikáciu jatočne opracovaných tiel ošípaných RADA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2759/75 z 29. októbra 1975 o spoločnom organizovaní trhu s bravčovým mäsom1 naposledy zmenené a doplnené nariadením (EHS) č. 1475/862, najmä na jeho články 2 a 4 (5), so zreteľom na návrh Komisie, keďže nariadenie (EHS) č. 3220/843 určilo novú stupnicu spoločenstva pre klasifikáciu jatočne opracovaných tiel ošípaných, ktorá má nahradiť stupnicu uplatňovanú na základe nariadenia (EHS) č. 2760/754 najneskôr do konca prechodného obdobia, ktoré sa skončí najneskôr 31. decembra 1988; keďže článok 4 nariadenia (EHS) č. 3220/84 ustanovuje pravidlá týkajúce sa označovania a identifikácie jatočných tiel ošípaných; keďže je potrebné objasniť, že pri vyhotovení úradného záznamu o odhadovanom podiele svaloviny v jatočnom tele môžu členské štáty okrem identifikácie ustanoviť povinné alebo dobrovoľné označovanie jatočných tiel, PRIJALA TOTO NARIADENIE: Článok 1 Prvý pododsek článku 4 (2) nariadenia (EHS) č. 3220/84 sa týmto nahrádza takto: "2. Bez ohľadu na odsek 1 môžu členské štáty ustanoviť, že jatočné telá ošípaných nemusia byť označené v prípade vyhotovenia úradného záznamu obsahujúceho o každom jatočnom tele najmenej tieto údaje: - identifikáciu, - hmotnosť v teplom stave a - odhadovaný podiel svaloviny v jatočnom tele.". Článok 2 Toto nariadenie nadobúda účinnosť tretí deň od jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 17. novembra 1986 Za Radu predseda M. JOPLING 1 Ú. v. ES L 282, 1.11.1975, s. 1. 2 Ú. v. ES L 133, 21.5.1986, s. 19. 3 Ú. v. ES L 301, 20.11.1984, s. 1. 4 Ú. v. ES L 282, 1.11.1975, s. 10.
Official Journal L 190 , 12/07/1986 P. 0051 - 0051

Finnish special edition: Chapter 3 Volume 21 P. 0140

Swedish special edition: Chapter 3 Volume 21 P. 0140



NARIADENIE KOMISIE (EHS) č. 2187/86 z 11. júla 1986, ktorým sa po siedmy raz mení a dopĺňa nariadenie (EHS) č. 1842/81 o určitých dátumoch pre udelenie vývozných náhrad upravených v prípade obilnín vyvážaných v podobe určitých alkoholických nápojov KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 2727/75 z 29. októbra 1975 o spoločnej organizácii trhu s obilninami1, naposledy zmenené a doplnené nariadením (EHS) č. 1579/862, a najmä na jeho článok 16 (6), so zreteľom na nariadenie Rady (EHS) č. 1188/81 z 28. apríla 1981, stanovujúce všeobecné pravidlá pre udeľovanie vývozných náhradupravených v prípade obilnín vyvážaných v podobe určitých alkoholických nápojov a kritériá na stanovenie množstva takýchto vývozných náhrad, a ktoré mení a dopĺňa nariadenie (EHS) č. 3035/80 týkajúce sa určitých výrobkov, ktoré nie sú obsiahnuté v prílohe II k zmluve3, a najmä na jeho článok 12, keďže nariadenie Komisie (EHS) č. 1842/814, naposledy zmenené a doplnené nariadením (EHS) č. 1981/835, stanovuje podrobné pravidlá na udeľovanie vývozných náhrad upravených v prípade obilnín vyvážaných v podobe určitých alkoholických nápojov; keďže po zmene dátumov obchodných rokov v sektore obilnín na základe nariadenia (EHS) č. 1579/86 by sa mali upraviť dátumy na stanovenie koeficientov a obdobie ich uplatniteľnosti a určitých dátumov pre oznámenia členských štátov; keďže opatrenia stanovené v tomto nariadení sú v súlade so stanoviskom Riadiaceho výboru pre obilniny, PRIJALA TOTO NARIADENIE: Článok 1 Nariadenie (EHS) č. 1842/81 sa týmto mení a dopĺňa týmto textom: 1. článok 9 sa nahrádza týmto textom: "Článok 9 Koeficient uvedený v článku 3 (1) nariadenia (EHS) č. 1188/81 sa stanoví každý rok do 1. júla. Bude sa uplatňovať od toho dátumu do 30. júna nasledujúceho roka. Koeficient sa stanoví v súlade s informáciami poskytnutými členskými štátmi na obdobie od 1. januára do 31. decembra roku, ktorý predchádza roku, v ktorom bol koeficient stanovený." 2. V článku 16 (2) sa dátum "16. júla" nahrádza dátumom "16. júna". Článok 2 Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 11. júla 1986 Za Komisiu Frans ANDRIESSEN podpredseda 1 Ú. v. ES L 281, 1.11.1975, s. 1. 2 Ú. v. ES L 139, 24.5.1986, s. 29. 3 Ú. v. ES L 121, 5.5.1981, s. 3. 4 Ú. v. ES L 183, 4.7.1981, s. 10. 5 Ú. v. ES L 195, 19.7.1983, s. 37.
Úradný vestník L 272 , 24/09/1986 S. 0004 - 0004

Fínske špeciálne vydanie: Kapitola 3 Zväzok 21 S. 0277

Švédske špeciálne vydanie: Kapitola 3 Zväzok 21 S. 0277



Nariadenie Rady (EHS) č. 2915/86 zo 16. septembra 1986, ktorým sa stanovujú socioštrukturálne ustanovenia uplatniteľné na poľnohospodárstvo na Kanárskych ostrovoch RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na Akt o pristúpení Španielska a Portugalska a najmä na jeho článok 25 ods. 3, so zreteľom na návrh Komisie, keďže celá oblasť Kanárskych ostrovov sa môže považovať za menej priaznivú oblasť, ktorá sa vyznačuje trvalými a vážnymi prírodnými nevýhodami prekážajúcimi poľnohospodárstvu; keďže poľnohospodárske štruktúry na Kanárskych ostrovoch sú taktiež obzvlášť nedostatočné; keďže socioštrukturálne opatrenia používané v súčasnosti na všetky oblasti a obzvlášť na všetky menej priaznivé oblasti v spoločenstve by mali byť preto rozšírené na Kanárske ostrovy, aby tak pomohli rozvoju poľnohospodárskych štruktúr v tejto oblasti; keďže však rozhodnutie Rady uvedené v článku 155 Aktu o pristúpení má stanoviť, či sa má na produkty rybolovu vzťahovať nariadenie Rady (EHS) č. 355/77 z 15. februára 1977 o spoločných opatreniach na zlepšenie podmienok, podľa ktorých sa spracovávajú a uvádzajú na trh poľnohospodárske produkty a produkty rybolovu [1], naposledy zmenené a doplnené nariadením (EHS) č. 3827/85 [2]; keďže uplatňovanie uvedených socioštrukturálnych opatrení na Kanárske ostrovy je zlúčiteľné so všeobecnými cieľmi Spoločnej poľnohospodárskej politiky, PRIJALA TOTO NARIADENIE: Článok 1 1. Spoločné opatrenia zavedené nariadením Rady (EHS) č. 797/85 z 12. marca 1985 o zlepšení efektívnosti poľnohospodárskych štruktúr [3], nariadenie (EHS) č. 355/77 a nariadenie Rady (EHS) č. 1360/78 z 19. júna 1978 o zoskupeniach a združeniach producentov [4] sa uplatnia na Kanárske ostrovy. 2. Odsek 1 sa nevzťahuje na produkty rybolovu spoločného opatrenia zavedeného nariadením (EHS) č. 355/77. Článok 2 Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev. Bude sa uplatňovať od 1. januára 1986. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 16. septembra 1986 Za Radu predseda M. Jopling [1] Ú. v. ES L 51, 23.2.1977, s. 1. [2] Ú. v. ES L 372, 31.12.1985, s. 1. [3] Ú. v. ES L 93, 30.3.1985, s. 1. [4] Ú. v. ES L 166, 23.6.1978, s. 1. --------------------------------------------------